Marikana: Wapens glo geplant, hande vasgebindFoto: Taurai Maduna/EWN Die kommissie het gehoor dat Riah Phiyega, nasionale polisiekommissaris, geweet het dat daar ‘gepeuter’ is met een van die misdaadtonele waar die mynwerkers doodgeskiet is. Volgens Ismael Semenya vir die polisie het Phiyega sowat twee weke gelede hiervan uitgevind en onmiddellik ŉ ondersoek gelas. Dit het glo aan die lig gekom nadat foto’s wat die aand van 16 Augustus geneem is meer tradisionele wapens om die mynwerkers se liggame wys as ŉ dieselfde foto wat vroeër die dag geneem is. Semenya het verlede week getuig dat die misdaadtoneel moontlik deur paramedici onder verdenking geplaas is aangesien hulle glo gevra het om van die wapens te verwyder ‘om hulle werk te doen’. Dali Mpofu, regsverteenwoordiger vir die gewonde mynwerkers en die wat gearresteer is, het ook Maandag beweer dat van die mynwerkers wat doodgeskiet is se hande agter hul rûe vasgemaak was.